Бусел і хлопчык
*Авяр’ян Дзеружынскі*

X л о п ч ы к: — Бусел, бусел,

Клёка-клёка,

Дзе ты жыў?

Б у с е л: — Я жыў далёка:

За гарамі,

За лясамі,

Там, дзе Ніл,

На поўдні самым.

X л о п ч ы к: — Што за Ніл?

Б у с е л: — Рака такая,

Нібы мора —

Гаманкая[[1]](#footnote-1).

А ў тым Ніле,

Хлопча мілы,

Ёсць страшыдлы-кракадзілы.

X л о п ч ы к: — Як жа ты там,

Бусел, жыў?

Б у с е л: — А не жыў я,

Ўсё тужыў.

Дзе б ні быў,

Дзе б ні лятаў,

Родны край

Успамінаў.

1. Гаманкая — болтливая [↑](#footnote-ref-1)